Source: http://www.banskabystrica.sk/?id_menu=29067&module_action__68223__id_vzn=13544
Timestamp: 2018-09-26 09:45:37+00:00
Document Index: 4003114

Matched Legal Cases: ['§ 6', '§ 4', '§ 3', '§ 4', '§ 5', '§ 6', '§ 6', '§ 1', '§ 2', '§ 5', '§ 5']

Všeobecne záväzné nariadenie Mesta Banská Bystrica č. 25/2014, ktorým sa mení a dopĺňa VZN Mesta Banská Bystrica č. 3/2014 o niektorých podmienkach držania psov na území mesta
Vyhlásené: 11.11.2014
Účinnosť: 1.12.2014
Mesto Banská Bystrica v zmysle ustanovenia § 6 ods. 2 a § 4 ods. 3, písm. g) zákona č. 369/1990 Zb. o obecnom zriadení v znení neskorších predpisov a v zmysle § 3 ods. 6, § 4 ods. 5, § 5 a § 6 ods. 3 zákona č. 282/2002 Z. z., ktorým sa upravujú niektoré podmienky držania psov v znení neskorších predpisov vydáva toto Všeobecne záväzné nariadenie Mesta Banská Bystrica č. 25/2014, ktorým sa mení a dopĺňa VZN Mesta Banská Bystrica č. 3/2014 o niektorých podmienkach držania psov na území mesta.
Všeobecne záväzné nariadenie Mesta Banská Bystrica č. 3/2014 o niektorých podmienkach držania psov na území mesta schválené uznesením Mestského zastupiteľstva v Banskej Bystrici č. 1254/2014 dňa 11.2.2014 sa mení a dopĺňa nasledovne :
1. V záhlaví VZN Mesta Banská Bystrica č. 3/2014 o niektorých podmienkach držania psov na území mesta sa za § 6 vkladá odkaz na ods. 2 cit. ustanovenia zák.č. 369/1990 Zb. o obecnom zriadení v platnom znení.
2. v § 1 „Úvodné ustanovenia“ sa dopĺňa nový odst. 3., ktorý znie :
3. Verejným priestranstvom sa na účely tohto nariadenia rozumejú pozemné komunikácie (s výnimkou neverejných účelových komunikácií) ako námestia, triedy a ulice, ako aj ďalšie priestory pod šírym nebom prístupné každému bez obmedzenia.
3. v § 2 „Suma úhrady za vydanie náhradnej evidenčnej známky“ ods. 1 sa vypúšťa druhá veta.
4. v § 5 „Zákaz vstupu so psom“ ods. 1 sa vypúšťa písm. d)
5. v § 5 „Zákaz vstupu so psom“ sa vypúšťa ods. 2.
Toto všeobecne záväzné nariadenie bolo schválené uznesením Mestského zastupiteľstva č. 1534/2014 dňa 28.10.2014 a účinnosť nadobúda dňom 1.12.2014.
Súbor na stiahnutie VZN č. 25 - 2014.pdf (85.5 kB)
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 26.09.2018 11:45:37